Diari Oficial de la Generalitat Valenciana


Sumari del DOGV 5275, del 07-06-2006 (2006/6650)

Informació pública de la ressenya sobre publicació íntegra en el BOP número 112 de 12 de maig de 2006, de les bases generals per a l'adjudicació de programes i bases particulars reguladores de la gestió indirecta del programa d'actuació integrada per al sector 1-A i 1-B del sòl urbanitzable, del terme municipal d'Alfafar, en aplicació dels articles 42.2.e); 131.1 i 132 de la Llei 16/2005 Urbanística Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5275

Data del DOGV
:   07-06-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/6650


Organisme emissor
:   Ajuntament d'Alfafar

Tipus de document
:   Anunci

Informació pública de la ressenya sobre publicació íntegra en el BOP número 112 de 12 de maig de 2006, de les bases generals per a l'adjudicació de programes i bases particulars reguladores de la gestió indirecta del programa d'actuació integrada per al sector 1-A i 1-B del sòl urbanitzable, del terme municipal d'Alfafar, en aplicació dels articles 42.2.e); 131.1 i 132 de la Llei 16/2005 Urbanística Valenciana. [2006/M6650]  
El municipi d'Alfafar, per Acord de l'Ajuntament en Ple, de 2 de maig de 2006, ha aprovat amb caràcter definitiu l'ordenança municipal que integra les bases generals que regixen l'adjudicació de programes d'actuació integrades i aïllades ajustades al contingut de l'article 42.2.e) i 131.1. LUV 16/2005, al terme municipal d'Alfafar, i que han sigut íntegrament publicades en el BOP número 112 de 12 de maig de 2006, tal com preceptua l'article 49, 65.2 i 70.2 de la LrBRL 7/85, en la redacció que en fa la Llei 57/2003.  
Igualment per Acord de l'Ajuntament en Ple, de 2 de maig de 2006, s'aprova l'inici del procediment per a l'adjudicació del programa d'actuació integrada per mitjà de gestió indirecta del sector 1-A i 1-B del sòl urbanitzable d'Alfafar, així com les bases particulars reguladores de la dita actuació integrada, de conformitat amb el que establixen els articles 4, 15 i 16 de la LRSV 6/98 i 118.2 de la LUV i Secció 5a del Capítol XIV, articles 130 i ss de l'esmentat text legal. Es procedix a la inserció íntegra de les esmentades bases per mitjà de publicació en el BOP número 112, de 12 de maig de 2006, d'acord amb l'article 132.1.b) i 104 de la LU, així com 70.2 de la LrBRL 7/85, amb breu ressenya en el Diari Oficial de la Generalitat, que produirà els efectes suspensius de l'atorgament de llicències municipals i noves programacions en l'esmentat àmbit, d'acord amb l'article 101.2 LUV, i en virtut de la pròpia voluntat corporativa expressada en l'acord de suspensió expressament adoptat per habilitació de l'article 101.1 de la LUV.  
 Cosa que es fa pública, d'acord amb el que disposa l'ordenament urbanístic valencià i amb els efectes abans indicats.   
 Alfafar, 17 de maig de 2006.. L'alcalde: Emilio Muñoz García.